ኢትዮጵያ ዘጠኝ መርከቦችን ተረከበች
 – የኢትዮጵያ መንግስት 300 ሚሊዮን የአሜሪካን ዶላር ወጪ የተደረገባቸውን ዘጠኝ መርከቦች ዛሬ በጂቡቲ ተረከበ።ጠቅላይ ሚኒስትር ሀይለማሪያም ደሳለኝ በርክክብ ስነስርአቱ ላይ ፥  መርከቦቹ የኢትዮጵያ ብቻ ሳይሆን  የጂቡቲም ንብረት ናቸው ብለዋል።የመርከቦቹ ግንባታ የኢትዮጵያ ፈጣን የኢኮኖሚ እድገት ማሳያ ናቸውም ነው ያሉት ።በዘጠኙ የሀገራችን የክልል ዋና ከተሞች የተሰየሙት እነዚህ መርከቦች ፥ ከቻይና መንግስት በተገኘ ብድር ነው የተገነቡት።የጂቡቲው ፕሬዝዳንት ኦማር ጉሌህ በበኩላቸው ፤ ሁለቱ ሀገራት የቆየና የተጠናከረ የህዝብ ለህዝብና የንግድ ግንኙነት እንዳላቸው ገልጸው፥ ሀገራቸው ለኢትዮጵያ የምትሰጠውን የወደብ አገልግሎት ጂቡቲ ለራሷ የምታደርገው ያህል እንደሚሰማት ተናግረዋል።ፕሬዝዳንት ኦማር አክለውም ፥ የሀገራቱ ሁለንተናዊ የጋራ ተጠቃሚነት ተጠናክሮ ይቀጥላል ፤ አዲሶቹ መርከቦችም ኢትዮጵያ ለተያያዘቸውን ፈጣን እድገት መሰላል ይሆናሉ ብለዋል።(ኤፍ.ቢ.ሲ.)